คิคโคแมน

บริษัทคิคโคแมน (; ) เป็นบริษัทนานาชาติของประเทศญี่ปุ่น ที่มีการการค้าผลิตภัณฑ์ต่าง ๆ เป็นต้นว่า ซีอิ๊ว, เครื่องปรุงรส, มิริง, โชจู, สาเก, เภสัชภัณฑ์ และยังมีการบริการด้านการจัดการร้านอาหาร

คิคโคแมนมีโรงงานผลิตและสำนักงานอยู่ในประเทศญี่ปุ่น, สหรัฐ, เนเธอร์แลนด์, สิงคโปร์, ไต้หวัน, จีน และแคนาดา โดยเฉพาะผลิตภัณฑ์ซีอิ๊วยี่ห้อคิคโคแมนนี้ได้รับความนิยมอย่างยิ่งในประเทศญี่ปุ่น และในสหรัฐ ในหมู่บ้านซาเพอเมอร์ (Sappemeer) ในเมืองโกรนิงเงิน (Groningen) ประเทศเนเธอร์แลนด์ เป็นสำนักงานใหญ่ของคิคโคแมนในยุโรป เริ่มดำเนินการเมื่อปี พ.ศ. 2540 ปัจจุบันโรงงานนี้สามารถผลิตซีอิ๊วได้ราว 400 ล้านลิตรต่อปี

 ประวัติ 
บริษัทคิคโคแมนก่อตั้งขึ้นเมื่อวันที่ 7 ธันวาคม พ.ศ. 2460 โดยมีสำนักงานใหญ่ตั้งอยู่ในโนดะ จังหวัดชิบะ ประเทศญี่ปุ่น เป็นการรวมตัวของของธุรกิจครอบครัวทั้ง 8 ครอบครัวตั้งแต่ปี พ.ศ. 2146 นำโดยตระกูลโมงิและทากานาชิShurtleff, William; Aoyagi, Akiko. 2012. History of Soy Sauce (160 CE to 2012). Lafayette, California. 2,523 pp. (8,554 references, 228 photos and illustrations. Free online).

คำว่า "คิคโค" (kikko) มาจากคำญี่ปุ่นว่า "คิกโก" แปลว่า "กระดองเต่า" รวมกับคำว่า "แมน" (man) คือ "มัง" แปลว่า "หนึ่งหมื่น" เป็นเครื่องหมายการค้าและเป็นชื่อบริษัทด้วย ถือเป็นมงคลนามเพราะคติชนญี่ปุ่นเชื่อว่าเต่าเป็นสัตว์อายุยืนหมื่นปี เครื่องหมายการค้าของคิคโคแมนจึงเป็นตัวอักษรจีน  ที่แปลว่า "หนึ่งหมื่น" ถูกล้อมด้วยกรอบหกเหลี่ยมเปรียบเสมือนรูปกระดองเต่าhttp://www.kikkoman.com/corporateprofile/overview/index.shtml .

 อ้างอิง 

 แหล่งข้อมูลอื่น 

 The World of Kikkoman

หมวดหมู่:บริษัทของญี่ปุ่น
หมวดหมู่:บริษัทอาหารของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2460
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:แบรนด์ผลิตภัณฑ์ถั่วเหลือง